[{"text_idx": "#000001", "text": "10 aastat Tartus Eesti absoluutses eliitkoolis Miina Ha\u0308rma Gu\u0308mnaasiumis to\u0308o\u0308tanud Piret u\u0308tleb, et tulla vanimast eestikeelsest gu\u0308mnaasiumist to\u0308o\u0308le u\u0308hte Eesti noorimasse gu\u0308mnaasiumisse oli ku\u0308ll intrigeeriv, kuid ta on oma otsusega rahul. Siin on tema so\u0303nul palju suurepa\u0308raseid inimesi ja koosto\u0308o\u0308 toimib ladusalt ning va\u0308ga ha\u0308sti on vastu vo\u0303etud ka neid, kes tulid siia mandrilt ja ei taba veel ko\u0303iki allhoovusi."}, {"text_idx": "#000002", "text": "Pireti valis Silmapiiri jaoks va\u0308lja eelmine o\u0303petaja-persoon Koit Simso. Po\u0303hjusel, et Piretit ei tunne tema ega ka enamik o\u0303pilasi."}, {"text_idx": "#000003", "text": "O\u0303petaja huvi oma aine vastu ergutab ka o\u0303pilasi"}, {"text_idx": "#000004", "text": "Abiturient Eliise Kask so\u0303nab, et Piret on suurepa\u0308rane o\u0303petaja, kes on teadlik oma ainest. Tema tunnid on va\u0308ga huvitavad ja ha\u0308sti sisustatud, sest ta kasutab oma tundides erinevaid o\u0303ppemeetodeid."}, {"text_idx": "#000005", "text": "Ka G2 o\u0303pilase Andris Tamburi so\u0303nul on Pireti tunnid la\u0308bimo\u0303eldud ning mitmeku\u0308lgsed. \u201cKlassi ees tundi andes on na\u0308ha, et o\u0303petaja ise on va\u0308ga kirglik selle suhtes, millest ta ra\u0308a\u0308gib, ning selline suhtumine a\u0308ratab ka o\u0303pilastes huvi aktiivsemalt tunnis kaasa to\u0308o\u0308tama.\u201d"}, {"text_idx": "#000006", "text": "Pireti kaasmentori Monika Manderi so\u0303nul on Pireti u\u0308ks paljudest noortega suhtlemisel olulistest ku\u0308lgedest see, et ta on mo\u0303istev ja toetav. Koit Simso arvates va\u0308a\u0308rib ta\u0308helepanu aga hoopis Pireti fantaasialend, mis koolitustel ru\u0308hmato\u0308o\u0308de ajal elavalt va\u0308ljendub. Nimelt suudab Piret vajadusel ta\u0308iesti tuimalt ja to\u0303siselt ka ko\u0303ige naljakamaid asju ette kanda."}, {"text_idx": "#000007", "text": "Anni Haandi peab Pireti puhul imetlusva\u0308a\u0308rseks tema meeletult laia silmaringi ja kadestamisva\u0308a\u0308rseid teadmisi. Samal ajal on Piretil kolleegi so\u0303nul alati tagataskust vo\u0303tta mo\u0303ni hea na\u0308ide vo\u0303i humoorikas nali."}, {"text_idx": "#000008", "text": "Piretile endale meeldib mo\u0303elda, et ta on rahulik ja leebe. Kuid ta teab ka, et vo\u0303ib olla intensiivne, mis ei pruugi o\u0303pilastele lihtne olla. See juhtub siis, kui ma\u0308ngu tuleb teema, mis talle va\u0308ga korda la\u0308heb. Ta meenutab lo\u0303busat lugu u\u0308hest u\u0308snagi ekstreemsest olukorrast: \u201cKunagi hakkasin ra\u0308a\u0308kima toimetulekust ja vaesusest u\u0308hiskonnas sellise hooga, et seljas olnud triiksa\u0308rgi varrukas rebenes pluusi ku\u0308ljest lahti ning sealt edasi oli juba palju \u201clihtsam\u201d toimetulekuprobleemidest u\u0308hiskonnas ra\u0308a\u0308kida.\u201d"}, {"text_idx": "#000009", "text": "Pireti liigset hoogu minemist nendib ka G1 o\u0303pilane Joosep Berens, kelle so\u0303nul vo\u0303ib to\u0303esti olla vahel raske o\u0303petajaga sammu pidada. Samas on Piret Joosepi arvates kalkuleeriv ja konktreetne inimene, kes mulli ajama ei hakka."}, {"text_idx": "#000010", "text": "Piret hakkas o\u0303petajaks ta\u0308nu oma o\u0303petajast emale ning oma kooliaja karismaatilistele o\u0303petajatele, kelle tunnid olid nagu etendused, mida meenutades su\u0308da siiani soojaks la\u0308heb."}, {"text_idx": "#000011", "text": "\u201eNad olid ise elavad o\u0303ppekavad,\u201c kirjeldab Piret oma o\u0303petajaid. Na\u0308itena toob ta loo kehalise kasvatuse tunnist, kus tuli ja\u0308rsakust slaalomit suusatades alla lasta ning slaalomipostideks olid rivistatud neli kehalise kasvatuse o\u0303petajat."}, {"text_idx": "#000012", "text": "\u201cSa o\u0303pid selle asja ju a\u0308ra!\u201d kommenteeris ta kummalist olukorda."}, {"text_idx": "#000013", "text": "Ema o\u0303petajaametiga seoses meenub talle hoopis lugu, kuidas ema sattus juuksurisse oma endise o\u0303pilase juurde, kellel oli ajalugu rahuldav olnud. Juba keset lo\u0303ikust sai ema aru, et siit tuleb ka rahuldav soeng."}, {"text_idx": "#000015", "text": "Andris Tambur peab Pireti juures ko\u0303ige silmapaistvamaks tema hobusesaba, mis klassi ees ka\u0308ies edasi-tagasi liigub."}, {"text_idx": "#000016", "text": "G1 o\u0303pilane Sa\u0308de Leen Holm on aga ma\u0308rganud, et Piret ka\u0308ib oma klassis ilma jalano\u0303udeta, vo\u0303i nagu Saaremaal ikka o\u0308eldakse, sokipo\u0308isel. Kuigi tema kohta peaks pigem u\u0308tlema sukapo\u0308isel, arvestades, milliste kauniste va\u0308rviliste sukkpu\u0308kstega Piretit kooli peal na\u0308ha vo\u0303ib. Sa\u0308de arvates on jalano\u0303udeta ka\u0308imine ma\u0308rk sellest, et o\u0303petaja tunneb end klassis mugavalt."}, {"text_idx": "#000017", "text": "Piret to\u0303deb, et nii on to\u0303esti mugav ja mo\u0303nus, kuid teeb seda ka sellepa\u0308rast, et klassis ringi ka\u0308ies iseseisvalt to\u0308o\u0308tavaid o\u0303pilasi kingaklo\u0303binaga mitte ha\u0308irida. Seda on Piret o\u0303ppinud oma peaaegu 20 o\u0303petajaks oldud aasta va\u0308ltel saadud o\u0303pilaste tagasisidest."}, {"text_idx": "#000018", "text": "Piretile meeldib o\u0303petajaks olemise juures see, et to\u0308o\u0308 ei lase va\u0308ga a\u0308ra sammalduda ning pidevalt saab olla elu ja uuenduste keskel. O\u0303petajato\u0308o\u0308 juures ei meeldi talle aga, et palju to\u0308o\u0308d tuleb teha pa\u0308rast tunde, ning kui tahta ha\u0308sti teha, siis vo\u0303tab see meeletult aega. Pireti to\u0308o\u0308kust kinnitavad ka teised o\u0303petajad. Koidu so\u0303nul Piretit o\u0303petajate toas liiga tihti ei na\u0308e ning tal on sageli heas mo\u0303ttes kiire ja palju toimetusi. Monika so\u0303nab, et Piret on see inimene, kes palju teeb, see palju jo\u0303uab. Tihti on teda kella 19-20 ajal veel kooli peal na\u0308ha."}, {"text_idx": "#000019", "text": "To\u0308o\u0308elust va\u0308lja lu\u0308litumiseks veedab Piret tihti palju aega looduses vo\u0303i muuseumites, ka\u0308ib keraamikaringis ning o\u0303pib prantsuse keelt. Mentorina on Piret oma o\u0303pilaste so\u0303nul rahulik, so\u0303bralik ja toetav. Monika so\u0303nul sujub Piretiga mentorluse koosto\u0308o\u0308 va\u0308ga ha\u0308sti: \u201eMeil on selle mo\u0303ne kuuga tekkinud ha\u0308sti toimiv tiimito\u0308o\u0308. Aeg-ajalt tuleb ette asju, millega ise alati tegeleda ei jo\u0303ua, ja kui minna Piretilt ku\u0308sima, siis on tal alati vastus olemas.\u201d Monika kahtlustas juba esimest korda koolitusel Piretiga paaris u\u0308lesannet lahendades, et nad vo\u0303ivad kaasmentoriteks sattuda, ning ta on rahul, et nii la\u0308ks. Piret on seltskondlik inimene, kellega igav ei hakka."}, {"text_idx": "#000020", "text": "Valu keset koolipa\u0308eva: selgroog tahaks justkui katki minna"}, {"text_idx": "#000021", "text": "O\u0303petaja Getter Must teeb tunnis liikumispause, et o\u0303pilased ennast va\u0308rskemini tunneks."}, {"text_idx": "#000024", "text": "Oma murest ra\u0308a\u0308kides avastasin, et ma ei ole ainus, keda sellised valud vaevavad. G1.m klassi o\u0303pilane Gete Kasin tunnistab, et valud hakkasid tal oktoobrist. Varem pole midagi taolist ette tulnud. \u201eTekib ebameeldiv pinge, valu, nagu selgroog la\u0308heks katki,\u201d kirjeldab ta oma ebameeldivusi."}, {"text_idx": "#000025", "text": "Igau\u0308he valu ongi omamoodi. \u201eValu on enamasti alaseljas ja algab peale kolmandat vo\u0303i neljandat tundi ning annab tunda kuni pa\u0308eva lo\u0303puni, kui saab natuke puhata,\u201d u\u0308tleb Getega samas klassis o\u0303ppiv Kristi Tiitson. Temalgi pole varem seljaga probleeme olnud, ei koolitunnis istudes ega peale tunde vo\u0303imlemisega tegeledes. Mo\u0303nel on seljavalu pidev ja tuim, teisel terav ja ettearvamatu, kolmandal va\u0308ljendub hoopis o\u0303lavo\u0308o\u0308tmes valusale kohale survet avaldades vo\u0303i pihta minnes."}, {"text_idx": "#000026", "text": "Valu esineb ku\u0308ll erinevatel viisidel, kuid po\u0303hjus na\u0308ib ko\u0303igile selge. Pikad istumised klassiruumi ko\u0303vadel toolidel ei mo\u0303ju kehale ha\u0308sti."}, {"text_idx": "#000027", "text": "\u201eTunnis pikalt istumise ja seljavalude vahelisest seosest sain aru sellest, et na\u0308dalavahetusel kadusid need a\u0308ra,\u201d selgitab veel u\u0308ks selja probleemidega o\u0303pilane."}, {"text_idx": "#000028", "text": "Spordimasso\u0308o\u0308ri haridusega tervisejuhi eriala omandav Saaremaa gu\u0308mnaasiumi valikaine o\u0303petaja Elo Jo\u0303gi selgitusel on istuv asend inimesele ko\u0303ige ebaloomulikum, kuid samas ta nendib, et seljavalu po\u0303hjuseid on palju ja need on u\u0308pris individuaalsed. \u201eAinult istumisrohket koolipa\u0308eva ko\u0303ikides seljaprobleemides ilmselt su\u0308u\u0308distada ei saa, kuid oma osa selles kindlasti on,\u201d u\u0308tleb ta."}, {"text_idx": "#000029", "text": "Nii nagu seljavalul vo\u0303ib olla mitmeid po\u0303hjustajaid ja esinemise viise, on sellele ka erinevaid lahendusi. Kui probleem on juba tekkinud, tuleb mo\u0303istagi sellega tegeleda. Seljavaludega o\u0303pilased on ka\u0308inud arstide ja masso\u0308o\u0308ride juures, teinud iseseisvalt venitusharjutusi vo\u0303i ma\u0308a\u0308rinud selga salvide ja o\u0303lidega."}, {"text_idx": "#000030", "text": "Ravimisest parem oleks loomulikult see, et valusid u\u0308ldse ei tekiks. Jo\u0303gi so\u0303nul on o\u0303pilastel endil vo\u0303imalus koolis veedetud mitteaktiivset aega tasakaalustada enne vo\u0303i pa\u0308rast kooli meelepa\u0308rast liikumis harrastades."}, {"text_idx": "#000031", "text": "\u201eParatamatult on palju asju vaja teha u\u0308he koha peal ja tihti istudes, eriti koolio\u0303pilastel,\u201d to\u0303deb Jo\u0303gi, \u201ekuid liikumisega saab luua kehale valmisolek pa\u0308evane istumist no\u0303udev aeg koolis paremini vastu pidada.\u201d"}, {"text_idx": "#000032", "text": "Koolipa\u0308eva va\u0308ltel on soovitatav end liigutada ja vajadusel mo\u0303ned va\u0308iksed venitused teha. Kuid seda mitte vaid vahetundides liikudes, liigutada tuleks ka tunni ajal."}, {"text_idx": "#000033", "text": "75 minutit ja\u0308rjest istuda ja keskenduda tunni teemale vo\u0303ib vahel olla pa\u0308ris keeruline ning seeto\u0303ttu on tunnis tehtavad liikumispausid va\u0308ga olulised. Sellised pausid ei ole head vaid liikumisaparaadile, vaid parandavad ka keskendumisvo\u0303imet ja teevad ajule justkui va\u0308ikese laadimise, aidates pea klaariks saada."}, {"text_idx": "#000035", "text": "Oma tunde planeerides liikumispause silmas pidav Saaremaa Gu\u0308mnaasiumi eesti keele ja kirjanduse o\u0303petaja Getter Must arvab, et eriti hea on liikumispaus siduda tunni teemaga. \u201eLeian, et tegelikult tuleks pea igas tunnis o\u0303pilastele sirutamiseks see hetk anda,\u201d u\u0308tleb ta. Liikumispausi la\u0308biviimise vajadus oleneb tunni olemusest: \u201eNa\u0308iteks eesti keeles on suures osas u\u0308lesannete lahendamine ja tund no\u0303uab eraldi liikumispause. Kirjanduses ja\u0308llegi on palju ru\u0308hmato\u0308id, kus liikumine tuleb iseenesest sisse,\u201d vo\u0303rdleb ta ning toob veel va\u0308lja, et pikkade kirjutamisto\u0308o\u0308de puhul ei ole paus sobilik, sest siis jookseb iga o\u0303pilase mo\u0303ttelo\u0303ng erinevalt ning u\u0308hine paus vo\u0303ib selle katkestada."}, {"text_idx": "#000036", "text": "Emakeeleo\u0303petaja mo\u0303istab ha\u0308sti, miks liikumispausid vajalikud on ning pu\u0308u\u0308ab neid tundides erinevalt korraldada. \u201eKo\u0303ige lihtsam viis on paluda o\u0303pilastel lihtsalt pu\u0308sti to\u0303usta ning sirutada. Teinekord on hea kasutada liikumispauside juures muusikat vo\u0303i erinevaid ainealaseid u\u0308lesandeid koos liikumisega.\u201d Eriti hea viisina toob ta va\u0308lja juba mainitud ru\u0308hmato\u0308o\u0308d, mis no\u0303uavad gruppidesse kogunemist ja seela\u0308bi o\u0303pilased liikuma paneb."}, {"text_idx": "#000037", "text": "Saaremaa Gu\u0308mnaasiumis on mo\u0303nes klassis tagumises reas ko\u0303rgemad lauad, mille taga saab o\u0303ppida pu\u0308sti seistes vo\u0303i ko\u0303rgema tooli peal istudes. See on hea vaheldus tavalistele laudadele-toolidele, kuid seda vo\u0303imalust jagub va\u0308hestele. Paljud on sellest vaid kuulnud ning neil pole sellises klassis isegi u\u0308htegi tundi. Kel selliste laudadega klassis ka tunnid on, ei saa seda vo\u0303imalust ikkagi alati kasutada, sest need kohad ho\u0303ivatakse esimeste seas."}, {"text_idx": "#000038", "text": "Gete Kasinal on u\u0308hel korral o\u0303nnestunud ko\u0303rge laua taga o\u0303ppida ning tema arvates oli va\u0308ga mo\u0303nus tunnis seista. \u201eNeid laudu vo\u0303iks rohkem olla ku\u0308ll,\u201d arvab ta."}, {"text_idx": "#000039", "text": "Kristi Tiitson arvab, et va\u0308ga mo\u0303nus oleks tunnis veidi aega pu\u0308sti seista. Tal ei ole ko\u0303rge laua taga istumise vo\u0303imalust olnud, kuid mainib, et abi on olnud ka fu\u0308u\u0308sika klassi keerlevatest toolidest, sest need on tavalistest toolidest mugavamad. \u201eKui muutun kangeks, on vo\u0303imalus tooliga natuke keerutada, mis enamasti isegi aitab,\u201d kommenteerib ta. Riiklikud liikumissoovitused noortele on va\u0308hemalt 60 minutit keskmiselt aktiivset liikumist pa\u0308evas. Lisaks 2\u20133 korda na\u0308dalas intensiivsemat tegevust. Niisiis on oluline, et igau\u0308ks vaeva na\u0308eks ja tahaks ise end aidata. Eesti koolisu\u0308steem on Elo Jo\u0303gi so\u0303nul astunud mitu suurt sammu liikuvama koolielu poole, kuid ta usub, et eelko\u0303ige algab muutus igast inimesest endast ning valmisolekust teha asju teisiti, kui seni on harjutud. Seda nii o\u0303petajad kui ka o\u0303pilased."}]